cyanic-selkie/wikianc huggingface dataset:
Փայլակ Հայրապետյան
Փայլակ Հայրապետյան՝ հայ գործարար։ Ծնվել է Սևանի ափին գտնվող Ծովազարդ գյուղում մեծ ընտանիքում։
Հայրապետյան եղբայրներ
Փայակ Հայրապետյանը 7 եղբայրներից մեկն է, ում պատկանում էր Երևանի գաջի գործարանը, «Հայաստան» հանրախանութը, Աէրացիա թաղամասում գտնվող ձիարշավարանը, «BMW» խանութների ցանցը, «Nokia» հեռախոսների հայաստանյան ֆիրման և այլն։ Նրա եղբայր Միշա Հայրապետյանը հանդիսացել է Սերժ Սարգսյանի եղբայր Սաշիկ Սարգսյանի խնամին ։
Եղբայրներից մի մասը կրել են իրենց պապի ազգանունը՝ Քալանթարյան։
Գործարքը Աշոտ Սուքիասյանի հետ
Փայլակ Հայրապետյանը 2011 թվականին գրավադրել է իր ընկերությունները Ամերիաբանկ ՓԲԸ-ում՝ ստացած 10 700 000 ԱՄՆ դոլարը տրամադրելով գործարար Աշոտ Սուքիասյանին Աֆրիկայում ադամանդի գործ հիմնելու նպատակով ։ Չկատարելով վարկային պարտավորությունները Աշոտ Սուքիասյանը նախընտրել է փախչել՝ կանգնեցնելով Փայլակ Հայրապետյանին սնանկության եզրին։ «Հետք» վերլուծականի անցկացրած հետաքննության արդյունքում հրապարակվել է, որ Կիպրոսում գրանցված Աշոտ Սուքիասյանի ընկերությունը ունի ևս երկու բաժնետեր, որոնց անուններն են ըստ հրապարակված փաստաթղթի Տիգրան Սարգսյան ու Սամվել Կճոյան, ովքեր ըստ լրատվականի հանդիսանում են այն օրերին Հայաստանի վարչապետ Տիգրան Սարգյսանը ու Արատյան թեմի առաջնորդ Նավասարդ Կճոյանը։ Երկուսն էլ հերքել են իրենց մասնակցությունը գործարքին։ Նույնը հաստատել է նաև Աշոտ Սուքիասյանը, ով 2014 թվականի հունիսի 18-ին Հայաստանի գլխավոր դատախազի անունով իր նամակում հայտարարել է, որ որպես «WLISPERA HOLDINGS LIMITED» ընկերության հիմնադիր բաժնեմասեր է գրել Տիգրան Սարգսյանի և Նավասարդ Կճոյանի անուններով՝ «առանց նրանց գիտության և առանց նրանց համաձայնության»՝ դա անելով նրա համար, որպեսզի իր բիզնեսը զերծ պահի «տարբեր ոտնձգություններից» ։
Հարուցված քրեական գործի շրջանակներում Տիգրան Սարգսյանը ու Նավասարդ Կճոյանը չեն ներգրավվել ոչ որպես մեղադրյալ, ոչ որպես վկա։ Իր հերթին Տիգրան Սարգսյանը դիմել է Հայաստանի Գլխավոր Դատախազությունը պահանջելով ճշտել, թե ով է իր անունից ստորագրել ու իրեն ընդգրկել կազմակերպության սեփականատերերի ցուցակում ։ Տվյալ մեղադրանքով Աշոտ Սուքիասյանը կալանավորվել է։
2020 թվականի մայիսին շուրջ 3 ու կես տարի կալանավորված լինելուց ու Հայաստանի վերաքննիչ դատարանի որոշմամբ ազատ արձակվելուց հետո Աշոտ Սուքիասյանը պատմել է, որ Փայլակ Հայրապետյանի միտքն էր Սիերա Լեոնեում գործ սկսելը։ Սուքիասյանը օգնել է Հայրապետյանին լուծել բազմաթիվ ֆինանսական խնդիրներ, գրավադրումից հանել է Հայրապետյանին պատկանող զգալի քանակի անշարժ գույք ու օրինականացված կապիտալով դիմել են Ամերիա բանկին՝ ստանալով շուրջ 10 միլիոն դրամ։ Վարկը հաստատվելուց հետո Հայրապետյանը պնդել է, որ գույքը մնա բանկին, իսկ գումարը գա իրեն։ Սուքիասյանը չի համաձայնվել, ու Հայրապետյանը ինքնուրույն սկսել է բանակցել նրա գործընկերների հետ՝ փորձելով մեկուսացնել Սուքիասյանին։ Ու հենց դրանից հետո է Սուքիասյանը գրանցել Կիպրոսում կազմակերպություն։ Իր փաստաբանի առաջարկով ներառել է ազդեցիկ անձանց՝ նշելով Տիգրան Սարգսյանի ու Նավասարդ Կճոյանի անունները, ովքեր այդ մասին տեղյակ չեն եղել։ Սուքիասյանը հայտարարել է, որ ունի ստույգ տեղեկություններ, որ Փայլակ Հայրապետյանը պատվիրել է իր սպանությունը ։
Հովհաննես Մանուկյանի սպանությունը
2004 թվականին Չորրորդ Իշխանություն թերթը հրապարակել է քաղաքացի Ղազար Մանուկյանի նամակը, որում վերջինս մեղադրում է Փայլակ Հայրապետյանին իր որդի՝ Հովհաննես Մանուկյանին սպանելու մեջ։ Ըստ հրապարակված նամակի՝ Փայլակ Հայրապետյանը իր տանն առաջինն է կրակել Հովհաննես Մանուկյանի վրա, ինչից հետո իր գործը շարունակել են իր որդի Հայրապետ Հայրապետյանը, Գագիկ Քալանթարյանը ու Արթուր Եգորյանը։ Թիրախ դարձած Հովհաննես Մանուկյանը փորձել է փախչել, սակայն վայր է ընկել Փայլակ Հայրապետյանի տանից 40 մետր հեռավորության վրա։ Վիրավոր երիտասարդին Հայրապետ Հայրապետյանը ու Արթուր Եգորյանը իրենց մեքենայով տեղափոխում են Օրբելի փողոց, որտեղ անօգնական թողել են ու հեռացել։ Ստացված 4 հրազենային կրակոցներին վերջինս մահանում է ։
Ծանոթագրություններ
Կատեգորիա:Հայ գործարարներ
Մայնի Նոյշթաթ
Մայնի Նոյշթաթ (Neustadt am Main), կոմունա Գերմանիայում, Բավարիա երկրամասում։ Ենթարկվում է Միջին Ֆրանկոնիա վարչական շրջանին։ Գտնվում է Մայն Շպեսարտ շրջանում։ Բնակչությունը կազմում է 1262 մարդ (2010 թվականի դեկտեմբերի 31-ի տվյալներով։ Տարածքը 19,81 կմ² է։ Պաշտոնական կոդը՝ 09 6 77 166։
Ծանոթագրություններ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Բագին (հանդես)
Բագին, գրականության և արվեստի հանդես։ ՀՀԴ բյուրոյի և Համազգային մշակութային միության կենտրոնական վարչության հրատարակություն։ Լույս է տեսնում 1962 թվականի հունվարից իբրև ամսագիր, 1989-1994 թվականներին՝ երկամսյա, իսկ 1994 թվականից՝ եռամսյա հանդես։ Հիմնադիրներն են Հայ Հեղափոխական Դաշնակցություն, 1996-ից՝ Համազգային կրթամշակութային կազմակերպության կենտրոնական վարչությունը։ Հիմնադիր խմբագիրներ՝ Կարօ Սասունի, խմբագիր՝ Պօղոս Սնապյան (1974 թվականից)։ Տպագրում է սփյուռքի գրական, մշակութային կյանքի մասին նյութեր, սփյուռքահայ և օտարերկրյա նշանավոր գրողների ստեղծագործություններ։
Ունեցել է բացառիկ համարներ՝ նվիրված Սարդարապատի, Մուսա լեռան և այլ հերոսամարտերին, Հայոց ցեղասպանությանը են։ 1990 թվականի սեպտեմբեր-դեկտեմբերի համարը նվիրված էր Ղարաբաղյան շարժմանը, իսկ 1993 թվականի սեպտեմբեր-դեկտեմբերի բացառիկ համարը՝ «Ես մի զարկն եմ քո կռվի» խորագրով՝ զոհված ազատամարտիկների հիշատակին։ 1996 թվականին «Բագին մատենաշար թիվ 1-ով» տպագրել է «Անկրկնելիներու ժամանակը» բացառիկ երկհատորյակը, ուտեղ ներկայացված են 300 զոհված ազատամարտիկների կենսագրությունները, լուսանկարները, նրանց մասին ակնարկները, բանաստեղծությունները և այլ նյութեր։
Հրատարակում է հայաստանյան, սփյուռքահայ և թարգմանաբար արաբ ու միջազգային ճանաչում ունեցող հեղինակների արձակ և չափածո ստեղծագործություններ, հայ միջնադարյան, նոր և նորագույն գրականության հարցերին նվիրված հոդվածներ և ոաումնասիրություններ։ Առանձին համարներ է նվիրել Սայաթ-Նովային, Ակսել Բակունցին, Համաստեղին, Հովհաննես Շիրազին, Պարույր Սևակին։
Կատեգորիա:Լիբանանի հայկական հանդեսներ Կատեգորիա:Հայկական գրական պարբերականներ Կատեգորիա:Հայկական մշակութային պարբերականներ Կատեգորիա:Պարբերականներ այբբենական կարգով
Ապօրինի շինարարություն
Ապօրինի շինարարություն (Illegal construction, հայտնի է նաև որպես ինքնակամ շինարարություն կամ անօրինական շինարարություն), առանց անհրաժեշտ օրինական ) շինարարական աշխատանքներ և դրանց արդյունքը։ Շինհրապարակներում և պատրաստ կառուցներում հնարավոր տեխնիկական վտանգներից բացի ապօրինի շինարարությունը կարող է հանդիսանալ բնապահպանական լուրջ խախտում, երբ աշխատանքները տարվում են պահպանվող տարածքներում, օրինակ՝ արգելոցներում։ Ապօրինի շինությունը կարող է ունենալ նաև լուրջ քաղաքական հետևանքներ, երբ այն կիրառվում է որպես հողերի զավթում կամ այլոց տարածքների ապօրինի բնակեցում (տես՝ ):
Ապօրինի շինարարությունը կարող է լինել ուրբանիզացիայի, գերբնակվածության, անօթևանության և աղքատության համադրություն, և այդ դեպքում արդյունքն են լինելու ծավալվող հետնախորշերը և կեղծ քաղաքները։ Մյուս կողմից, ապօրինի շինարարությունը կարող է պայմանավորված լինել արժեքավոր անշարժ գույքի հետ սպեկուլյացիայով և դրա շահագործմամբ։ Զանգվածային տուրիզմի համար կացարանների (հյուրատներ և այլն) պահանջարկը նման շահարկումների տեսանելի շարժառիթներից է։ Նմանատիպ շարժառիթներ կարող ունենալ նոր հողատարածքներում խոշոր առևտրի կենտրոնների կամ նման օբյեկտների ապօրինի շինարարությունը։
Որոշ դեպքերում պետության կողմից ապօրինի են հայտարարվում օրինական կամ «հանդուրժելի» բնակավայրերը և/կամ առանձին շինությունները՝ ավելի շահութաբեր ներդրումներ կատարելու համար հողատարածք ազատելու կամ քաղաքական դեմոնստրացիայի (տես, օրիինակ, ) նպատակով, երբեմն էլ այդ ամենը կատարվում է բարեկարգման պատրվակով։
Հայաստանում
Հայաստանում ապօրինի շինությունները համատարած են ։ Համաձայն Կադաստրի կոմիտեի ղեկավար Սուրեն Թովմասյանի 2022 թվականի դրությամբ Հայաստանում նախնական տվյալներով առկա է 24 000 ինքնակամ շինություն ։
Ծանոթագրություններ
Կատեգորիա:Բնապահպանական հանցագործություններ Կատեգորիա:Շինարարության անվտանգություն Կատեգորիա:Մարդու ապրելավայրեր Կատեգորիա:Ապօրինի շինարարություն Կատեգորիա:Շինարարության պատմություն Կատեգորիա:Անօրինական մասնագիտություններ Կատեգորիա:Կազմակերպված հանցավորություն
Էժեն Սկրիբ
Օգյուստեն Էժեն Սկրիբ (Augustin Eugène Scribe, ), ֆրանսիացի թատերագիր, լիբրետիստ, վիպասան։ Հայտնի է որպես մեծ հաջողություններ արձանագրած «գրանդ օպերաների» լիբրետոների և այսպես կոչված՝ «լավ կառուցված թատերախաղերի» («pièce bien faite»), հիմնականում՝ կատակերգությունների ու վոդևիլների հեղինակ, թատերախաղեր, որ ժողովրդականություն վայելող թատրոնների խաղացանկերի հիմքն են հանդիսացել մեկ հարյուրամյակից ավելի։
Կենսագրություն
Ծնվել է Փարիզում` մետաքսեղենի առևտրականի ընտանիքում։ Լավ կրթություն է ստացել. ծնողները Էժենին նախապատրաստել են իրավաբանական գործունեության համար։ Սակայն նա շուտով նախապատվությունը տվել է բեմի համար թատերախաղեր գրելուն։ Իր առաջին երկը 1810 թվականին անանուն կերպով ներկայացրել է Վարիետե թատրոնին, բայց հաջողություն չի ունեցել։ Չի հուսահատվել, շարունակել է համառորեն ու բեղուն կերպով ստեղծագործել, թեև դարձյալ առանց որոշակի հաջողության (և այդպես՝ հինգ տարի շարունակ)։ Առաջին լուրջ հաջողությունը Սկրիբին բերել է 1815 թվականին Դ. Պուարսոնի համահեղինակությամբ գրած Une Nuit de la garde nationale («Ազգային գվարդիայի գիշերը») թատերախաղը։ Հետագայում ևս նա հաճախ համագործակցել է այլ հեղինակների, այդ թվում՝ թատերագիրներ Մելվիլի, Էռնեստ Լեգուվեի, Ժան Ֆրանսուա Բայարի հետ։ Նրա առաջին երկը, որ բեմադրվել է առավել բարձրակարգ թատրոնում՝ Théâtre Français-ում, 1822 թվականին գրած Valérie կատակերգությունն էր ։
Սկրիբը եղել է արտակարգ աշխատասեր, բեղուն գրող, ընդհանուր առմամբ հեղինակել է հարյուր հիսունից ավելի թատերախաղ, տասնյակ լիբրետոներ, մի քանի վեպ։ 1874-1885 թվականներին հրատարակվել է նրա երկերի ժողովածուն՝ յոթանասունվեց հատորով ։
1834 թվականին Սկրիբն ընտրվել է ֆրանսիական ակադեմիայի ակադեմիկոս (այդ առթիվ ռուս նշանավոր գրող Ալեքսանդր Պուշկինը հոդված է հրատարակել, որտեղ Սկրիբին բնութագրել է որպես ֆրանսիական սրամտության հիանալի ներկայացուցչի):
Անվանի թատերագիրն ընդունել է, որ ինքն է հետագայում ճանաչված քաղաքական գործիչ դարձած Ժորժ Կուլոնի հայրը ։
Էժեն Սկրիբը մահացել է կյանքի յոթանասուներորդ տարում՝ 1861 թվականի փետրվարի 20-ին, Փարիզում; Թաղվել է Փարիզի Պեր Լաշեզ գերեզմանատանը։
Ստեղծագործություններ
Սկրիբը հիմնականում գրել է կարճ ու զվարճալի կատակերգություններ՝ վոդևիլներ՝ հմտորեն հյուսված ինտրիգներով, որոնք սովորաբար հիմնված են թատերախաղի վերջում միայն սենսացիոն կերպով պարզորոշվող թյուրիմացությունների վրա , հագեցած երկար ժամանակ հիշվող, նուրբ ու վառ սրամտություններով, թատերախաղերից շատերը՝ նաև երգերով։ Գործող անձինք մեծ մասամբ հեղինակի ժամանակակից բուրժուաներն են։ Սկրիբի՝ որպես թատերագրի, հնարամտությունն ու վարպետությունը գնահատելով հանդերձ՝ ժամանակի որոշ գրաքննադատներ տարակուսում էին՝ տեսնելով նրա թատերախաղերի հաջողությունը։ Օրինակ՝ Թեոֆիլ Գոտիեն, Սկրիբի երկերը սուր հակադրության մեջ դնելով Վիկտոր Հյուգոյի ռոմանտիկ թատերգությունների հետ, հարց էր տալիս, թե այդ ինչպե՝ս կարող է իր դարաշրջանի ամենահաջողակ գրողը դառնալ մի հեղինակ, որի գործերը զուրկ են բանաստեղծականությունից, քնարականությունից, ոճից, փիլիսոփայությունից, ճշմարտացիությունից, նատուրալիզմից (բնականությունից), և դա այն դեպքում, երբ նրան հակառակ են թե՛ գրականությունը և թե՛ քննադատությունը ։
Սկրիբի բազմաթիվ թատերախաղեր ոչ միայն բազմիցս ներկայացվել են ֆրանսիական բեմերում, այլև թարգմանվելով՝ բեմադրվել են արտասահմանյան շատ թատրոններում; Առավել սիրված գործերը հետագայում էկրանավորվել են։ Ընդհանուր առմամբ նրա ստեղծագործությունների հիման վրա նկարահանվել է շուրջ երեք տասնյակ կինոֆիլմ։ Ընդ որում՝ «Մի բաժակ ջուր»-ը, «Սատանայի եղբայրը», «Թուխ աղջիկը», «Ադրիանա Լըկուրվորը» էկրանավորվել են մի քանի անգամ (տարբեր երկրներում, տարբեր կինոռեժիսորների կողմից)։
Սկրիբի ստեղծագործության կարևոր մասն են կազմում նրա լիբրետոները։ Նա համագործակցել է ժամանակի խոշորագույն կոմպոզիտորների հետ՝ լիբրետոներ գրելով այնպիսի օպերաների համար, որոնք ներկայացվել են Փարիզի Գրանդ օպերայում և այլ նշանավոր օպերաներում։ Նրա լիբրետոներից շատերը ստեղծել են «գրանդ օպերա» անվանված ժանրի հիմքը և փոխել ֆրանսիական քնարական, դրամատիկ օպերայի զարգացման ողջ ընթացքը ։ Սկրիբը համագործակցել է Ջակոմո Մեյերբերի (Les Huguenots, Robert le diable, L'Africaine և այլն), Ջուզեպե Վերդիի (Les vêpres siciliennes), Վինչենցո Բելլինիի (La sonnambula), Դանիել Օբերի (Fra Diavolo , La muette de Portici, Gustave III և այլն), Գաետանո Դոնիցետտիի (Dom Sébastien), Ջոակինո Ռոսսինիի (Le comte Ory) և այլ կոմպոզիտորների հետ։
Արտաքին հղումներ
Կատեգորիա:Պեր Լաշեզ գերեզմանատանը թաղվածներ Կատեգորիա:Ֆրանսիական ակադեմիայի անդամներ Կատեգորիա:Ֆրանսիացի թատերագիրներ Կատեգորիա:Ֆրանսիացի վիպասաններ Կատեգորիա:Ֆրանսիացի դրամատուրգներ Կատեգորիա:Ֆրանսիացի գրողներ Կատեգորիա:Ֆրանսիացի կոմպոզիտորներ
Սարգիս Բայանդուր
Սարգիս Բագրատի Բայանդուր, հայ արվեստաբան, ՀԽՍՀ արվեստի վաստակավոր գործիչ (1967)։
Կենսագրություն
1952 թվականին ավարտել է Մոսկվայի ԽՄԿԿ Կենտկոմին առընթեր Հասարակական գիտությունների ակադեմիան։ 1952-1955 թվականներին եղել է Հայպետհրատի գլխավոր խմբագիրը։ 1940-1941 թվականներին և 1955 թվականին եղել է «Սովետական արվեստ» ամսագրի խմբագիրը։ Գրել է արվեստաբանական հոդվածներ, «Աղմկալից փողոցը» (1962 թ.), «Հանդիպումներ» (1973 թ.) պիեսները։ 1955-1965 թվականներին դասավանդել է Երևանի գեղարվեստա-թատերական ինստիտուտում ։
Ծանոթագրություններ
Կատեգորիա:Հայ արվեստաբաններ
Յուրսկոե
Յուրսկոե (Юрское), գյուղ Ռուսաստանի Լիպեցկի մարզի Վոլոսովսկի շրջանի կազմում։
Բնակչությունը 2009 թվականին գրանցված տվյալներով կազմում էր 307 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Վոլոսովսկի շրջանի բնակավայրեր
Սան Ֆրանցիսկո Ֆորթինայներս
Սան Ֆրանցիսկո Ֆորթինայներս (San Francisco 49ers), Կալիֆորնիա նահանգի Սան Ֆրանցիսկո քաղաքի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում (NFL)։ Հանդես է գալիս Ֆուտբոլի ազգային կոնֆերենցիայի Արևմտյան դիվիզիոնում։ Ակումբը հիմնադրվել է 1946 թվականին և հանդես եկել Ֆուտբոլի համաամերիկյան կոնֆերենցիայում, իսկ 1949 թվականին երկու լիգաների միաձուլման արդյունքում մտել է NFL կազմի մեջ։ 1981-ից 1994 թվականների միջև ընկած ժամանակաշրջանում ակումբը 5 Սուպերբոուլ է հաղթել։ Ակումբը հինգ հաղթանակով չեմպիոնական տիտղոսների քանակով երկրորդ տեղը կիսում է «Դալաս Կովբոյս» ակումբի հետ։
Արտաքին հղումներ
Կատեգորիա:1946 հիմնադրումներ Կատեգորիա:Ֆուտբոլի ազգային լիգայի ակումբներ
Առանց արևի (ֆիլմ, 1987)
«Առանց արևի» («Без солнца»), 1987 թվականի խորհրդային ֆիլմ, Մաքսիմ Գորկու «Հատակում» պիեսի էկրանավորումը, ռեժիսոր Յուլի Կարասիկի վերջին ֆիլմն է։
Սյուժ
Ֆիլմը նկարահանվել է Գորկու պիեսի սյուժեին մոտ, սակայն վերջնական մենախոսությունում Սատինը տեղափոխվում է մեր ժամանակ՝ այն արտաբերելով ժամանակակից կոստյումով։
Արտաքին հղումներ
Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:1987 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Մաքսիմ Գորկու ստեղծագործությունների էկրանավորումներ Կատեգորիա:Խորհրդային դրամա ֆիլմեր
(3999) Արիստարխուս
(3999) Արիստարխուս (Aristarchus), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 5-ին Տակուո Կոջիմայի կողմից Չիյոդայում ։
Միջին հեռավորությունը Արեգակից կազմում է 2,459854 ա. մ., առավելագույնը մոտենում է 2,1656 ա. մ. հեռավորության վրա և հեռանում 2,7541 ա. մ. ։ Արեգակի շուրջ մեկ ամբողջական պտույտ է կատարում 1409,17 երկրային օրվա ընթացքում, իր ուղեծրով շարժվելով միջինում 0,25547 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,54° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Տակուո Կոջիմայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կամեննոպոտոկովսկի գյուղական խորհուրդ (Կրեմենչուգսկի շրջան)
Կամեննոպոտոկովսկի գյուղական խորհուրդ  (Кам'янопотоківська сільська рада), Ուկրաինայի Պոլտավայի մարզի Կրեմենչուգսկի շրջանում ։
2001 թվականի տվյալներով Կամեննոպոտոկովսկի գյուղական խորհրդում բնակվում էր 6989 մարդ։ Խորհրդում կա 4 բնակավայր։
Արտաքին հղումներ
Կատեգորիա:Ուկրաինայի բնակավայրեր
Ժողովածու (1324)
Ժողովածու (1324), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1324 թվի տակ։ Ձեռագիրը գրվել է 1281 թվականին Հովհան, Բարսեղ, Աբրահամ գրիչների կողմից։ Ստացողը եղել է Բարսեղ վարդապետը։ Գրված է թղթ-ի վրա, որը ունի 25X16,5 չափս։ Ձեռագիրը կազմված է 475 թերթից։ Գրված է միասյուն, բոլորգիր։ Կազմը՝ կաշվեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ 96բ, 177բ, 202բ, 325բ, 343բ, 349բ, 356բ, 434բ, 442բ, 450բ, Հետագայի՝ 96բ, 357ա, 378ա (1283թ․), 215բ (1400թ․) :
Ծանոթագրություններ
Կատեգորիա:Մատենադարանի ձեռագրեր
Խաստուր
Խաստուր, Խոստուր, Հացտուն, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Արածանիի աջ կողմի վտակ Շառիան գետի ձախ կողմում, Ալաշկերտից 12 կմ հարավ-արևմուտք, Էրզրում տանող ճանապարհի վրա։
Պատմություն
Ըստ Հ. Մանանդյանի Խաստուրը կարող է լինել Պևտինգերյան քարտեզում նշված Խադաս ճանապարհային կայանը։
Ըստ ավանդության, հայ նախարարները Խաստուրից հետ են դարձրել Վարդան Մամիկոնյան սպարապետին, որն ուզեցել է գնալ Բյուզանդիա։
1827-1858 թվականների ռուս-թուրքական պատերազմի ժամանակ գյուղի բնակչության մի մասը գաղթեց Կովկաս։
Բնակիչները բռնությամբ տեղահանվել և մեծ մասամբ բնաջնջվել են 1915 թվականի Մեծ եղեռնի ժամանակ։ Կենդանի մնացածների մեծ մասը բնակություն են հաստատել Ալեքսանդրապոլի գավառի Քյավթառլու (այժմ Փանիկ) գյուղում։Նաև Արմավիրի մարզի Հուշակերտ գյուղում։
1970 թվականին Հայաստանում Խաստուրից գաղթածներից գրի են առնվել Սասնա ծռեր էպոսի երկու պատումներ։1828-1829 ռուս- թուրքական պատերազմի ժամանակ Խաստուրից 28 ընտանիք եկել,և հիմնել են Վերին Ադիաման(այժմ`Վերին Գետաշեն) գյուղը։
Բնակչություն
1820-1829 թվականներին ուներ 500 տուն, XIX դարի վերջերին` 300 տուն, 1909 թվականին` 55 տուն, իսկ 1915 թվականին` 171 տուն հայ բնակիչ։
Տնտեսություն
Գյուղում կային ընդարձակ մարգագետիններ, պարտեզներ և բանջարանոցներ, որոնք շրջապատված էին ուռենու, բարդու ծառերով։ Գործում էր 10 ջրաղաց։
Պատմամշակութային կառույցներ
'''Ս. Աստվածածին''' եկեղեցին կառուցել է Ներսես Շինող կաթողիկոսը (641-661)։ Եկեղեցին (ուներ ընդարձակ սրահ և խորանի պատի վրա փորագրված խաչքանդակներ) երկու անգամ հրդեհել է Լենկթեմուրի զորքը։
Խաստուրի շրջակայքում կային նշանավոր ուխտատեղիներ, որոնք գտնվում էր Խանումի քոշք կոչված աշտարակի մոտակայքում։
Ս. Աստվածածին եկեղեցուց հյուսիս գտնվում էր ընդարձակ գերեզմանատունը՝ 5000 քանդակազարդ տապանաքարերով։
Գյուղի մոտակայքում է գտնվում Թուխ Մանուկ կամ '''Ս. Աստվածածին''' ուխտատեղին, որտեղ հայտնաբերվել է ուրարտերեն սեպագիր արձանագրություն։
Կրթություն
Գյուղում գործում էր վարժարան։
Գրչություն
Եղել է գրչության կենտրոն։
Նշանավոր անձինք
Խաստուրում է ապրել և գործել մատենագիր Խաչատուր Քուրդքանցին (XVIII դար)։
Գյուղում են ծնվել բանասաց Մանուկ Թորոսյանը (1864-1958) և դիրիժոր Իսպիր Խարաջանյանը (1908-?) :
Ծանոթագրություններ
Կատեգորիա:Արևմտյան Հայաստանի գյուղեր
Լյուիս շրջան (Արևմտյան Վիրջինիա)
Լյուիս շրջան (Lewis County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 008 կմ² է, բնակչությունը՝ 16, 372 մարդ (2010 թ. տվյալներով) ։ Շրջկենտրոնն է Ուեստոն բնակավայրը ։ Կազմավորվել է 1816 թ., Հարիսոն շրջանից ։
Ծանոթագրություններ
Կատեգորիա:Արևմտյան Վիրջինիա նահանգի շրջաններ
Հենրի Կուչերա
Վաղ տարիներ և կրթություն
Կուչերան ծնվել է նախկին Չեխոսլովակիայի Տրեբարոֆ գյուղում (Պարուբիցե և Օլոմոուց բնակավայրերի միջև)։ Երբ կոմունիստները 1948 թվականի փետրվարին իշխանության եկան, Չեխիայի մայրաքաղաք Պրահայի Կարլի համալսարանում իր ուսումնասիրությունները փիլիսոփայության և լեզվաբանության ոլորտում ընդհատվեցին։ Կուչերան 1948 թվականի ապրիլին ստիպված հեռացավ Չեխոսլովակիայից, երբ պարզ դարձավ, որ իր քաղաքական գրությունների պատճառով իր կյանքը վտանգի էր ենթարկված կոմունիստ իշխանությունների կողմից։
Այնուհետև Կուչերան տեղափոխվեց 1945-1949-ականների Գերմանիա, որտեղ աշխատում էր Հակախուզական կորպուսի ղեկավարության ներքո գտնվող փախստականների կազմակերպություններում՝ աջակցելով չեխ փախստականներին վերաբնակեցման ծրագրերով ու անձնագրերի պատրաստմամբ։ Այդժամ նա հանդիպում է Պավել Տիգրիդին, ով հետագայում դառնում է Չուչերայի մենթորն ու մտերիմ ընկերը։ 1989 թվականի Թավշյա հեղափոխությունից հետո Տիգրիդը դարձավ Չեխոսլովակիայի մշակույթի նախարարը։
Դասավանդում
1949 թվականին Կուչերան ԱՄՆ-ի նավատորմի նավով տեղափոխվում է Նյու Յորք։ Հարվարդի համալսարանում բանասիրական գիտությունների թեկնածուի կոչումը ստանալուց հետո երկու տարի դասավանդում է Գեյնսվիլի Ֆլորիդայի համալսարանում։ Որոշ ժամանակ անց Կուչերան վերադառնում է Հարվարդ՝ որպես գիտաշխատող։ 1955 թվականին Բրաունի համալսարանում աշխատանքի է անցնում, որտեղ 1965 թվականին ստանում է լիիրավ պրոֆեսորի կոչում։ Կուչերան իր դասավանդման կարիերայի մնացած մասն անց է կացրել այնտեղ։ 1990 թվականին թոշակի է անցնում՝ որպես Լեզվաբանական ու ճանաչողական գիտությունների թոշակառու պրոֆեսոր՝ ի թիվս այլ շնորհումների, ինչպիսիք են թոշակառուների համար կազմակերպված պաշտոնական երեկույթ և իր ձեռքբերումների մասին Ֆըսթշրիֆթի հրատարակում ։
Աշխատություններ
Բրաունի համալսարանում աշխատելիս Կուչերան հետազոտոթյուններ էր իրականացնում լեզվաբանության ոլորտում։ Այնտեղ նա հետաքրքվում էր մարդկային լեզվի հաշվողական վերլուծությամբ, թեպետ այդ ժամամակ հազիվ թե գտնվեին այսպիսի ուսումնասիրության համար կարևոր գործիքներ։
1963-1964 թվականներին Կուչերան համագործակցում է Ու. Նելսոն Ֆրենսիսի հետ, որպեսզի ստեղծեն Ստանդարտ ամերիկյան անգլերենի Բրաունյան կորպուսը, հայտնի որպես՝ Բրաունյան կորպուս։ Սա ժամանակակից ամերիկյան անգլերենով 1961 թվականին հրատարակված 1000 տեքստի հավաքածու էր՝ թեմաների բազմազանությամբ։ Այն շատ լայնորեն կիրառվել է հաշվողական լեզվաբանության մեջ և երկար տարիներ եղել է ոլորտի ամենաշատը մեջբերված ռեսուրսների շարքում։ Կուչերան և Ֆրենսիսը այն ենթարկել են տարբեր հաշվողական վերլուծությունների, որոնցից ստացվել է իրենց դասական աշխատանքը «Ներկայիս ամերիկյան անգլերենի հաշվողական վերլուծություն» (1967 թվական), որին հաջորդում է Ֆրենսիսի ու Կուչերայի ''«Անգլերենի կիրառման հաճախականության վերլուծություն. բառապաշար և քերականություն»'' աշխատանքը (1982 թվական) ։
Դրանից անմիջապես հետո Բոստոնի հրատարակիչ Հոութըն-Միֆֆլինը դիմում է Կուչերային, որպեսզի վերջինս մեկ միլիոն բառանյութով, եռատող մեջբերմամբ համակարգ ստեղծի իր նոր բառարանի համար՝ «American Heritage Dictionary»: Այս նորաստեղծ, 1969 թվականին ի հայտ եկած բառարանն առաջինն էր՝ կորպուսային լեզվաբանության հիմքի վրա՝ ստեղծված բառի հաճախականության ու այլ հատկանիշների վերաբերյալ տեղեկություն տրամադրելու նպատակով։
Կուչերան գրել է առաջին ուղղագրական ստուգիչներից մեկը 1981 թվականին՝ ակադեմիական տարվա ընթացքում, Թվային սարքավորումների կորպորացիայի պատվերով «PL/I-» ում «VAX» մեքենաների համար։ Դա ուղղագրության պարզ, արագ ստուգիչ էր։ Հետագա զարգացումը հանգեցրեց «Միջազգային ճշգրիտ ուղղագրության», ուղղագրության ստուգման ծրագրի ստեղծման, որն օգտագործվում էր բառերի մշակման համակարգերի վրա, ինչպիսիք են «WordStar»-ը և «Microsoft Word»-ը, ինչպես նաև բազմաթիվ փոքր համակարգչային ծրագրեր։ Ավելի ուշ Կուչերան վերահսկում էր Հոութոն-Միֆֆլինի ճշգրիտ տեքստի քերականական ստուգիչի մշակումը, որը նույնպես մեծապես բխում էր վերլուծության վիճակագրական տեխնիկայից։ 2002 թվականին Կուչերան հիմնել է «Language Systems Incorporated»-ը (LSI), հետագայում «Language Systems Software Incorporated»-ը (LSSI)՝ մինչ արտոնագրերի ժամկետի ավարտը իր ծրագրերն ու թարմացումները վերահսկելու համար։
Պարգևներ
Հարվարդի համալսարանի բանասիրական գիտությունների թեկնածուից բացի Կուչերան Պրահայի Կարլի համալսարանում ստացել էր դոկտորի աստիճան, որը վերականգնվեց 1989 թվականին Չեխոսլովակիայում տեղի ունեցած Թավշյա հեղափոխությունից հետո, որը տապալեց կոմունիստական իշխանությունը։ Նա պատվավոր կոչումներ ստացավ Փեմբրոքի Քոլեջում, Բաքնելի համալսարանում և Մասարիկի համալսարանում (1990 թվական) ։ Կուչերան ակադեմիական պատվավոր համայնքի՝ Պի Բետա Կապայի անդամ էր։
Արտաքին հղումներ
Կատեգորիա:1925 ծնունդներ Կատեգորիա:2010 մահեր Կատեգորիա:Հարվարդի համալսարանի շրջանավարտներ Կատեգորիա:Չեխ լեզվաբաններ Կատեգորիա:Լեզվաբաններ ըստ ազգության Կատեգորիա:Լեզվաբաններ ըստ ուսումնասիրության ոլորտի Կատեգորիա:Չեխ գիտնականներ
Պիշչա (գյուղ, Շացկի շրջան)
Պիշչա (Піща), գյուղ Ուկրաինայի Վոլինի մարզի Շացկի շրջանում։
Արտաքին հղումներ
Կատեգորիա:Ուկրաինայի Վոլինի մարզի Շացկի շրջանի բնակավայրեր Կատեգորիա:Ուկրաինայի գյուղեր
Սեթի II
Մերիամոն Սեթի II, XIX արքայատոհմի փարավոն ։ Նա կառավարել է մ.թ.ա. 1200-1194 թվականներին ։
Պատկանում էր թագավորական ընտանիքին. չորս փարավոններից միակը, որ ժառանգություն ստացավ Մերնեպտահ փարավոնից (այդ թվում՝ Ամենմես, Ռամզես, Սեփթահ, Թաուսերտ), որի իրավունքը համարվում էր օրինական ։
Անուն
Գահակալական անունը Ուսերխեպերուրա-Մերիամոն (Ուաշխուրու-Ռիա-Մայ-Ամանա) նշանակում է «Ռաի հզոր երևույթ, Ամոնի սիրելի» ։ Սեթին զոհասեղանով և անհատական անուններով պատիվ արեց այդ ժամանակվա չորս հիմնական պետական աստվածներին՝ Ամոնին, Ռաին, Սեթին, Պտահին ։
Անձնական անունն էր Սեթի Մերնեպտահ. «Սեթ, որին սիրում էր Պտահը» ։
Կառավարում
Սեթին, տարեց հոր՝ Մերնեպտահ I-ի կենդանության օրոք կառավարում է նրա երկիրը ։ Ըստ երևույթին, Սեթի կառավարումը բավականին խաղաղ էր ։ Ռամզես Սեփթահի օրոք (ըստ այլ ուսումնասիրությունների) Սեթի II-ը եղել է Նուբիայի նահանգապետ ։ Հեղինակավոր քահանաների հետ Ամոնի ամուր կապերը թույլ են տալիս նրան հեռացնել իր նախորդից ։ Սեթին հասել էր որոշակի կայունության և կառուցեց 2 տաճար (Կառնակ և Շմուն-Հերմոպոլ) ։
Նա կարճ թագավորեց և դարձավ խարդավանքի զոհ ։
Մահ
Սեթին մահացել է կառավարման 6-րդ տարում ։ Թաղվել է Թագավորների հովիտ 15 անավարտ գերեզմանոցում ։ Նրա նույնականացված մումիան հայտնաբերվել է Թագավորների հովիտ 35-ում ։
Դոսկինո (գյուղ, Բոգորոդսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Բոգորոդսկի շրջանի բնակավայրեր
Նեստերնոե
Նեստերնոե (Нестерне), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1699 թվականին։
2001 թվականի տվյալներով Նեստերնոե գյուղում բնակվում էր 188 մարդ։ Բնակավայրը զբաղեցնում է 0,61 կմ² տարածք։ Բնակչության խտությունը կազմում էր 308,2 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վոլչանսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1699 թվականին հիմնադրված բնակավայրեր
Ջոյոզա Յոնիկա
Ջոյոզա Յոնիկա (Gioiosa Ionica), քաղաք Իտալիայի Կալաբրիա մարզում՝ Ռեջիո Կալաբրիա գավառում։
Բնակչության թվաքանակը՝ 7050 մարդ, խտությունը՝ 201 մարդ/կմ²։ Զբաղեցնում է 35 կմ² տարածք։ Փոստային ինդեքսն է՝ 89042։ Հեռախոսային կոդը՝ 0964։
Արտաքին հղումներ
Կատեգորիա:Իտալիայի քաղաքիներ
Միզանո դի Ջերա դ’Ադա
Միզանո դի Ջերա դ’Ադա(Misano di Gera d'Adda), կոմունա Իտալիայում։ Գտնվում է Լոմբարդիա մարզի Բերգամոյի գավառում ։
Բնակչության թիվը կազմում է 3006 մարդ (2008), խտությունը՝ 501 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 24040։ Հեռախոսային կոդ՝ 0363։
Կոմունայի հովանավորն է Սուրբ Լավրենտի Ռիմսկին։ Տոնը նշվում է օգոստոսի 10-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Վաչագան Բարեպաշտ
Վաչագան Գ Բարեպաշտ, Արևելից կողմանք Հայոց (այդ շրջանն հիմնականում ընդգրկում էր Արցախը և Ուտիքը) պետության հայազգի թագավոր 480-ական թթ. վերջից։ Վաչագան թագավորի մասին գրում են հայ պատմագիրներ Մովսես Կաղանկատվացին և Ստեփանոս Օրբելյանը, նրա մասին հիշատակում են նաև ժողովրդական ավանդույթները։ Հայտնի է հատկապես դրանց հիման վրա գրված Ղազարոս Աղայանի «Անահիտ» հեքիաթը։
Տոհմական պատկանելությունը
Մովսես Կաղանկատվացին, որ հիմնականում տեղեկություններ է հաղորդում Վաչագան Բարեպաշտի մասին, նրա տոհմական պատկանելությունը հստակ չի նշում։ Որոշ պատմաբաններ համարում են, որ նա Աղվանից Արշակունիների տոհմից էր, այլ պատմաբաններ նրան Առանշահիկ են համարում ։
Իշխանություն
Գահ է բարձրացել երկրամասում ավելի քան երկու տասնամյակ տիրած անիշխանությունից հետո, Պարսից արքա Վաղարշի օրոք (484-488)։ Ամրապնդելով Արցախ–ուտիքյան իշխանությունը՝ այն հռչակել է թագավորություն։ Թագավորանիստ է դարձրել Գյուտական ավանը։ Պայքարել է անիշխանության շրջանում տարածված հեթանոսական մնացուկների ու զանազան աղանդների դեմ, ծավալել եկեղեցական, լուսավորական և քարոզչական բուռն գործունեություն։ Թագավորության վարչական հիմքերն ամրապնդելու նպատակով ձեռնամուխ է եղել ներքին կարգն ու կանոնն ապահովող օրենքների մշակմանը։ Նրա նախաձեռնությամբ հրավիրվել է Աղվենի եկեղեցական ժողովը։
Թաղված է Արցախում իր կառուցած Ջրվշտիկ վանքի մոտ։ Նրա գերեզմանին 1286–ին կառուցվել է մատուռ։
Վաչագան Բարեպաշտը Հայոց թագավոր
V դ. 80–ական թթ. հա­յոց ապստամբական շարժման արդյունքներից էր Մեծ Հայքի Արցախ և Ուտիք նահանգներում և դրանց հարակից տարածքներում հայկական թագավորու­թյան վերականգնումը։ Թագավորության հիմնա­դիրն էր Հայկազուն–Սիսակյան Առանից տոհմից սերող Վաչագան Բարեպաշտը (484 թ.–VI դ. առա­ ջին կես)։ Վաչագան թագավորը սուրբ նահատակ­ների վայրերն այցելելիս գնում է Ամարաս, որտեղ մանուկ Գրիգորիսի գերեզմանն էր։ Նրա բարենորոգչական գործունեության շնորհիվ բարգավաճում են եկեղեցաշինությունը և դպրոցաշինությունը։ Վա­չագան Բարեպաշտ արքան ստեղծում է «Սահմա­նադրություն կանոնական»–ը, որը եպիսկոպոսնե­րի, քահանաների և ազատների համաձայնությամբ ընդունվում է Աղվենի կանոնադիր ժողովում։ Այն համաշխարհային և հայ իրավագիտության պատ­մության մեջ վաղ կանոնագրություններից է։ Վարդան Մամիկոնյանի և Վահան Մամիկոնյա­նի գլխավորած ազատագրական պայքարի արդ­յունքում Մեծ Հայքի արևելյան մասում վերա­կանգնվեց հայոց ինքնուրույն պետությունը` ի դեմս Տանուտիրական իշխանության և Արցախի թագավորության։
Ծանոթագրություններ
Կատեգորիա:Աղվանքի արքաներ Կատեգորիա:Արցախի պատմություն Կատեգորիա:Եռանշահիկներ
Սվետլանա Եսայան
Եսայան Սվետլանա Արարատի, հայ ազատամարտիկ։ ՊԲ կապիտան (2003) Թեթև աթլետ, ԽՍՀՄ սպորտի վարպետ (1978 ՏՏ աշխարհի եռակի չեմպիոն (1991, 1998 թվականներին 1 մարզաձևից), Հայաստանի բազմակի չեմով» Ավարտել է Բաքվի ֆիզիկական կուլտուրայի ինստիտուտը (1974)։
1974-1978 թվականներին՝ «Աշխատանքի «Սպարտակ» սպորտային ընկերությունն» մարզիչ։ 1978-1983 թվականներին ծառայել է ԽՍՀՄ ԶԱՏ-ում, 1993-1996 թվականներին՝ ՀՀ ներքին զորքերում պետի տեղակալ), 2003 թվականից՝ ՊԲ-ում։
1989-1994 թվականներին մասնակցել է Ֆիզուլիի, Զանգելանի, Կուբաթլուի, Քելբաջարի ազատագրական մարտերին։
Կատեգորիա:1953 ծնունդներ Կատեգորիա:Հայ ազատամարտիկներ Կատեգորիա:Հուլիսի 29 ծնունդներ
Յուրտի (քաղաքատիպ ավան, Տայշետսկի շրջան)
Յուրտի (Юрты), քաղաքատիպ ավան Ռուսաստանի Իրկուտսկի մարզի Տայշետսկի շրջանի կազմում։
Բնակչությունը 2010 թվականին գրանցված տվյալներով կազմում էր 5298 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1903 թվականին հիմնադրված բնակավայրեր Կատեգորիա:Ռուսաստանի Իրկուտսկի մարզի Տայշետսկի շրջանի բնակավայրեր
Ժողովածու (516)
Ծանոթագրություններ
Կատեգորիա:Մատենադարանի ձեռագրեր
Վենդստեն
Վենդստեն (Windstein), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2014 թվականի դրությամբ կազմում է 173 մարդ, բնակչության խտությունը` 14.45 մարդ/կմ²։ Բնակավայրը զբաղեցնում է 11.97 կմ² տարածք։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 50 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 131 աշխատունակ (15-64 տարեկան) բնակիչ, որոնցից ակտիվ էին 91-ը, իսկ ոչ ակտիվները` 40։ Ակտիվության ցուցանիշը կազմում է 69,5 %։ 91 աշխատունակ մարդկանցից աշխատել է 86 անձ (53 տղամարդ և 33 կին)։ Գործազուրկ են եղել 5 անձ (1 տղամարդ և 4 կին)։ 40 անաշխատունակներից 5-ը եղել են աշակերտներ կամ ուսանողներ, 20-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լա Սիլյայի աստղադիտարան
Լա Սիլյայի աստղադիտարան (աստղադիտարանի կոդերը` «262», «809» և «I03»), աստղադիտարան է Չիլիում, որը պատկանում է Եվրոպական հարավային աստղադիտարանին (ESO)։ Աստղադիտարանում տեղակայված են 18 աստղադիտակներ։ Դրանցից ինը կառուցվել են Եվրոպական հարավային աստղադիտարանի միջոցներով։ Այս աստղադիտարանը հանդիսանում է հարավային կիսագնդի խոշորագույն աստղադիտարաններից մեկը։ Վայրը, որտեղ տեղակայված է աստղադիտարանը, սար է Ատակամա անապատի հարավային մասում, նրա բարձրությունն է 2400 մետր։
Աստղադիտարանը տեղակայված է մոտ 160 կմ դեպի հյուսիս Լա Սերենայից, 600 կմ դեպի հյուսիս Սանտյագոից, 27 կմ դեպի հարավ Լաս Կամպանաս աստղադիտարանից և 100 կմ դեպի հյուսիս Սերո Տոլոլո միջամերիկյան աստղադիտարանից։
Ի սկզբանե, սարը, որի վրա տեղակայված է աստղադիտարանը, հայտնի էր, որպես «Սինչադո» (Cinchado), սակայն հետագայում վերանվանվեց Լա Սիլյա (La Silla, թարգմանաբար՝ թամբ)՝ իր անսովոր ձևի համար։ Աստղադիտարանը տեղակայված է ամբողջովին մեկուսացված և հեռավոր տեղում ցանկացած արհեստական լույսի կամ փոշու աղբյուրներից։
Արտաքին հղումներ
Կատեգորիա:Չիլիի աստղադիտարաններ Կատեգորիա:Եվրոպական հարավային աստղադիտարան
Անդրեյ Աշչև
Անդրեյ Աշչև (Андрей Викторович Ащев, ), ռուս վոլեյբոլիստ, Կազանի «Զենիթ» թիմի և Ռուսաստանի հավաքականի կենտրոնական մեկուսացնող։ Միջազգային կարգի սպորտի վարպետ ։ Բացի «Զենիթ»-ից, հանդես է եկել Ռուսաստանի վոլեյբոլի բարձրագույն խմբի առաջնությանը մասնակցող այլ թիմերում ևս («Լուժնիկի», «Լուչ», «Ֆակել», Նովոսիբիրսկի «Լոկոմոտիվ», Կրասնոդարի «Դինամո») և նվաճել է ՌԴ չեմպիոնի, գավաթակրի, սուպերգավաթակրի ու այլ տիտղոսներ։
Ռուսաստանի հավաքականի կազմում
Ռուսաստանի վոլեյբոլի տղամարդկանց հավաքական թիմի կազմում Անդրեյ Աշչևը մասնակցել է նաև 2016 թվականին Ռիո դե Ժանեյրոյում անցկացված ամառային օլիմպիական խաղերին և գրավել չորրորդ տեղը։
Ծանոթագրություններ
Կատեգորիա:Ռուս վոլեյբոլիստներ
Թունել (ֆիլմ, 1966)
«Թունել» («Туннель»), 1966 թվականի խորհրդա-ռումինական գեղարվեստական ֆիլմ ։
Սյուժե
Ռումինիա, 1944։ Վեց հետախույզներ՝ ռուսներ և ռումինացիներ, սեփական կյանքի գնով խանգարում են հիտլերականներին՝ ոչնչացնել ռազմավարական կարևոր օբյեկտ՝ խորհրդային բանակի հարձակման ճանապարհին ընկած թունելը։
Ծանոթագրություններ
Կատեգորիա:Խորհրդային ֆիլմեր Կատեգորիա:Ռումինական ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:1966 ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ֆիլմեր Հայրենական մեծ պատերազմի մասին Կատեգորիա:Բնօրինակում անաղբյուր հոդվածներ
Խավատանեք
1022 թվականին Խավատանեք քաղաքը և շրջակայքը, Կեսարիայի և Ծամնդավի հետ, Բյուզանդիայի Վասիլ II կայսրը շնորհել է Վասպուրականի Սենեքերիմ թագավորի որդի Դավիթ Արծրունուն՝ ապստամբ Նիկեփոր Փոկաս Ծռվզին գլխատելու համար։ 1065 թվականին Կարսի թագավոր Գագիկ Աբասյանը Վանանդի թագավորության տիրույթները փոխանակեց Խավատանեքի, Կեսարիայի և Ծամնդավի հետ։ 1059 թվականին Սեբաստիա քաղաքը, ուր նստում էին Ատոմ և Ապուսահլ Արծրունի իշխանները (Սենեքերիմ Արծրունու որդիները), ենթարկվեց սելջուկների հարձակմանը։ Ատոմը և Ապուսահլը փախչելով Սեբաստիայից՝ ապաստանեցին Խավատանեքի ամրոցում։ Ռուբինյան Թորոս Բ իշխանի (1145 - 1169) օրոք Խավատանեքը գտնվում էր Կիլիկիայի հայկական պետության կազմում, սահմանագյխին։ Սելջուկները Խավատանեքը գրավելուց հետո անվանեցին Դևելու։ Այն դարձավ սելջուկների պետության սահմանամերձ իշխանությունների կենտրոնը։
Կատեգորիա:Հայաբնակ քաղաքներ Կատեգորիա:Արևմտյան Հայաստանի բնակավայրեր
Յուրի Փոթսման
Յուրի Փոթսման, էստոնացի երգիչ։ Ներկայացրել է Էստոնիան «Եվրատեսիլ 2016 երգի մրցույթում»` երգելով «Play» ստեղծագործությունը ։ Պայմանագիր է կնքել «Universal Music Baltics»-ի հետ ։
Գործունեություն
2015 թվականի փետրվարին Յուրին մասնակցել է «Էստոնական սուպերսթար» (Eesti otsib superstaari) նախագծի վեցերորդ եթերաշրջանին, որը հեռարձակվել է էստոնական TV3 հեռուստաալիքով։ Հաղթել է մրցույթը 2015 թվականի մայիսի 31-ին, երբ նրա դեբյուտային սինգլը՝ «Torm»-ը, թողարկվեց։ Այդ երգով զբաղեցրել է Էստոնիայի հիթ-շքերթի յոթերորդ հորիզոնականը։ 2015 թվականի նոյեմբերի 15-ին թողարկել է իր «Aga Siis» սինգլը, որով զբաղեցրել է առաջին հորիզոնականը Էստոնիայի հիթ-շքերթում։
Եվրատեսիլ երգի մրցույթ
2016 թվականին Յուրին հայտարարել է Էստոնիայի ազգային ընտրությանը՝ «Eesti Laul 2016»-ին, իր մասնակցության մասին։ Փետրվարի 20-ին տեղի է ունեցել մրցույթի երկրորդ կիսաեզրափակիչը, որտեղ Փոթսմանը ելույթ է ունեցել իր «Play» երգով և անցել եզրափակիչ։ Եզրափակիչը կայացել է 2016 թվականի մարտի 5-ին Էստոնիայի մայրաքաղաք Տալլինում գտնվող Սակու Սուուրհալում։ Եզչափակչում գրավել է առաջին հորիզոնականը. նրա օգտնին քվեարկել էին 32.394 հազար մարդ։
Եվրատեսիլում Յուրին երգում էր առաջին կիսաեզրափակչում։ Յուրին գրանցել է Էստոնիայի վատագույն արդյունքը. Եվրատեսիլում կիսաեզրափակչում գրավել է 18-րդ, իսկ ընդհանուր մրցույթում՝ 42-րդ հորիզոնականը։
Անձնական կյանք
Յուրի Փոթսմանը, ինչպես նաև էստոնացի դպրոցականների մեծ մասը, երգել է դպրոցական երգչախմբում, բայց երբեք մենակատար չի եղել։ Մանկության տարիներին Յուրիի ձայնի տոնն այնքան բարձր է եղել, որ Յուրին ստիպված է եղել երգչախմբում երգել ոչ թե տղաների, այլ աղջիկների հետ։ Ազատ տիրապետում է դանիերենին։ Ազատ ժամանակ սիրում է զբոսնել բնության մեջ, հատկապես էստոնական անտառներում։
Ծանոթագրություններ
Կատեգորիա:Էստոնիայի մասնակիցները Եվրատեսիլ երգի մրցույթում Կատեգորիա:Եվրատեսիլ 2016 երգի մրցույթի մասնակիցներ Կատեգորիա:21-րդ դարի երգիչներ Կատեգորիա:Էստոնիան Եվրատեսիլ երգի մրցույթում
Վաալ
Գետի ակունքից մինչև գետաբերան ընկած են Ստանդերոն, Ֆիլիրս, Պարեյս, Օրնկի Բլումհոֆ, Քրիստիանա, Ուորենտոն, Բարքլի Ուեսթ, Դելպորտսհուպ և Դուգլաս քաղաքները։
Ջրաբանություն
Գետի վերին հոսանքը ընթանում է Դրակոնյան լեռներով և Բարձր Վելդով, այդ մասում այն հոսում է հովիտով։ Ամենամեծ վտակներն են՝ Վիլգեն, Ֆետը, Ռիտը, Հարթսը, Կլիպը, Ֆալրիֆիրը, Սեյքերբոսրանդը, Թայբոսփրեյթը, Կրոմելբուսփրեյթը, Օուվերսփրեյթը, Մույրիֆիրը, Ռենոստերիֆիրը, Վալսը և Զանդը։ Գետի վարարում դիտվում է նոյեմբերից մինչև փետրվար ամիսներին ։
Գետի վրա կան մի քանի ջրամբարներ, որոնցից ամենամեծերն են Բլումհոֆդամը, Ֆալդամը և Հրուտդրայդամը։
Նշանակություն
Վաալը կարևոր նշանակություն ունի գյուղատնտեսության համար։ Գետի ջրով կատարում են ոռոգումներ և հիմնականում Ֆրի Սթեյթ շրջանում։ Գաուտենգում և մոտակա շրջաններում գետի ջուրը օգտագործում է 12 միլիոն սպառող։
Պատմություն
Պատմականորեն՝ գետի վերին հոսանքն օգտագործվել է Բասուտո ցեղի Մոշվեվշե I-ի (1820-1850) թագավորության ժամանակաշրջանում։ Ապա այն դարձել է Տրանսվաալի և Օրանժի Անկախ հանրապետության սահմանագիծը։ «Տրանսվաալ» նշանակում էր «Վաալից այն կողմ»։ Այդ անվանումը կապված է Կապի և Նատալի գաղութների հետ, որոնք այդ ժամանակաշրջանում համարվել են եվրոպական բնակչության հիմնական բնակավայրերը և տեղակայված էին Վաալից դեպի հարավ։
Անգլո-բուրական պատերազմի ժամանակ (1899-1902) գետի ափերին տեղի են ունեցել մի քանի ընդհարում կռվող կողմերի միջև ։
Վաալի հոլանդական (հետագայում՝ աֆրիկաանս) անվանումը համարժեք է գոտենտոտական ցեղի Tky-Gariep անվանմանը ։ Ինչպես Վաալը, այնպես էլ «Tky»-ը նշանակում է «թխաթույր» կամ «պղտոր», ջրի տեսքի պատճառով, քանի որ վարարման ժամանակաշրջանում տիղմ է լցվում։ Գետի վերին հոսանքը կոչվել է «Likwa» (հյուսային նդեբելերեն լեզվով), «Ikwa» զուլուերենով, «ilikwa» սվատերի լեզվով, «lekwa» սեսոտոներենով կամ «cuoa», այդ բոլոր անվանումները մատնանշում են գետի հավասար հոսանքը։
Արտաքին հղումներ
Կատեգորիա:Հարավաֆրիկյան Հանրապետության գետեր Կատեգորիա:Աֆրիկայի գետեր
Շոնգաու
Շոնգաու (Schongau), կոմունա Գերմանիայի Բավարիա երկրամասում։ Ենթարկվում է Վերին Բավարիա շրջանին։ Մտնում է Վայլհայմ Շոնգաուի կազմի մեջ։ Բնակչությունը կազմում է 12 082 մարդ (ըստ 2010 թվականի դեկտեմբերի 31-ի) ։ Տարածքը կազմում է 21,35 կմ²։ Պաշտոնական կոդ՝ 09 1 90 148։
Արտաքին հղումներ
Կատեգորիա:Գերմանիայի քաղաքներ
Կեհկաշան Բասու
Կենսագրություն
Կեհկաշան Բասուն ծնվել է Դուբայում ։ Ավելի ուշ ապրել է Տորոնտոյում (Կանադա) ։
12 տարեկան հասակում հիմնադրել և դարձել է Green Hope հիմնադրամի նախագահը, որը զբաղվում է կայուն զարգացման հարցերով, ամբողջ աշխարհում երեխաներին և երիտասարդներին կրթելու և հզորացնելու միջոցով` նրանց ներգրավելով Կայուն զարգացման նպատակների (ԿԶՆ) իրականացման գործընթացում ։ Green Hope-ն օգտագործում է « Շրջակա միջավայրի ակադեմիա» կոչվող պրոպագանդայի յուրօրինակ գործիքը, ներառյալ նորարարական հաղորդակցության միջոցները, ինչպիսիք են կիրառական արվեստը, երաժշտությունը, սպորտը, թատրոնը և պարը, ինչպես նաև գիտատեխնիկական կրթությունը, որպեսզի բոլոր տարիքային խմբերին ընդգրկի ԿԶՆ-ների մասին տեղեկատվության տարածման գործընթացում ։
2013 թվականին երկու տարի ժամկետով ընտրվել է ՄԱԿ-ի Շրջակա միջավայրի ծրագրի երեխաների և երիտասարդության հարցերով գլոբալ համակարգող` դառնալով կազմակերպության պատմության մեջ այդ պաշտոնում երբևէ ընտրված առաջին անչափահասը ։
Ստեղծագործություն
2015 թվականին լույս է ընծայել «Հույսի ծառը» («The Tree of Hope») պատմվածքների ժողովածուն, որը պատմում է մի աղջկա մասին, որը միջոցներ է ձեռնարկում կլիմայի փոփոխության հետևանքները մեղմելու համար ։
Քննադատություն
2020 թվականին ՄԱԿ-ի Գլխավոր Ասամբլեայի նախագահ Մարիա Էսպինոսան 73-րդ նստաշրջանում Կեհկաշան Բասուին տվել է հետևյալ բնութագիրը.
(4000) Հիպպարխուս
Միջին հեռավորությունը Արեգակից կազմում է 2,588608 ա. մ., առավելագույնը մոտենում է 2,2925 ա. մ. հեռավորության վրա և հեռանում 2,8847 ա. մ. ։ Արեգակի շուրջ մեկ ամբողջական պտույտ է կատարում 1521,24 երկրային օրվա ընթացքում, իր ուղեծրով շարժվելով միջինում 0,236649 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,72° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կոբելյաչկովսկի գյուղական խորհուրդ (Կրեմենչուգսկի շրջան)
Կոբելյաչկովսկի գյուղական խորհուրդ  (Кобелячківська сільська рада), Ուկրաինայի Պոլտավայի մարզի Կրեմենչուգսկի շրջանում ։
2001 թվականի տվյալներով Կոբելյաչկովսկի գյուղական խորհրդում բնակվում էր 800 մարդ։ Խորհրդում կա 2 բնակավայր։
Յանի Օտոկ
Նրա շրջակայքում կան Բաբիչի, Բրդո, Վագան, Վոդիկա, Գորիցա, Գրբավիցա, Գրեդա, Ջուկիչի, Կնեժևիչի, Կիչելովո բրդո, Լիպովաչա, Լյուշա, Մոչիոցի, Նատպոլյե, Պոդոբզիր, Պոպուզե, Գրեդա, Ջուկիչի, Կիչելովո բրդո, Լիպովաչա, Լյուշա, Մոչիոցի, Նատպոլյե, Պոդոբզիր, Պոպուզե, Ստրոյջիչի, Տոկիչի բնակավայրերը, որոնք բոլորը միասին կազմում են Շիպովոյի մունիցիպալիտետի Յանի պատմական, աշխարհագրական և մշակութային տարածքը։
Անմիջապես մոտակայքում է Յանի մնացուկային (ռելիկտային) անտառը, ինչպես նաև Գլոգովացի վանքը։
Բուսական և կենդանական աշխարհ
Բնության բացառիկ պահպանման, բազմազան ապրելավայրերի և կլիմայական հատուկ պայմանների շնորհիվ Յանսկե Օտեկը հարուստ է բուսական և կենդանական աշխարհով։ Այս տարածքում կան մեծ թվով անտառներ, իսկ շրջակայքում՝ բազմաթիվ անտառային բացատներ ։
Գետը չափազանց հարուստ է սաղմոսաձկով և ձամբռիկով։ Շրջապատող անտառներում ապրում են բազմաթիվ վայրի կենդանիներ՝ նապաստակներ, գայլեր, աղվեսներ, գորշ արջեր, եղջերուներ, վայրի վարազներ և նույնիսկ լուսան։ Խիտ անտառների թռչնաշխարհից կարելի է տեսնել խլահավը, աքարը, ճուռակը, բազեն, արծիվը, աղավնիները, փայտփորիկները և շատ այլ տեսակներ։
Ռելիեֆը հիմնականում կառուցված է նստվածքային կրաքարից և դոլոմիտից։ Կրաքարային մակերեսները հատվում են բազմաթիվ տեկտոնական ճեղքերով, որոնց վրա ստեղծվել են բազմաթիվ հողաձևեր (կարստային խորշեր, կարստային գոգահովիտներ, հորեր, քարանձավներ)։
Յան գետ
Յան գետը հոսում է աղբյուրների միջով Շիպովո քաղաքից 13 կմ հարավ՝ ծովի մակարդակից 612 մ բարձրության վրա՝ չափազանց խորը կիրճում, որի ժայռերը ավելի քան 200 մ են։
Յանի Օտոկի տարածքում հոսող Յան գետը առաջանում է բազմաթիվ փոքր առուներից, որոնք մի քանի կիլոմետր հետո նորից միանում են։
Զբոսաշրջություն
Պլիվայի պահպանվող բնական տարածքը` Յան գետը Յանի Օտոկ արգելոցի հետ զբոսաշրջիկների համար հայտնի էքսկուրսիաների վայր է և Շիպովոյի ամենագրավիչ էքսկուրսիոն վայրը։ Խաղաղությունը, փարթամ կանաչի առատությունը, անտառներն ու Յան գետը ամենաշատն են գրավում զբոսաշրջիկներին։ Յանի Օտոկը հարուստ է ջրվեժներով, առուներով, որոնք ձգվում են ամբողջ տարածքում։ Բնակավայրը հարմար է որսի և ձկնորսության համար, կա նաև գյուղական տնային տնտեսություններում սենյակներ վարձելու հնարավորություն։
2016 թվականին Յանի Օտոկում անցկացվել է Շիպովոյի Զ. Է. Տ. (ժամանց, էկոլոգիա և զբոսաշրջություն) երաժշտական փառատոն, որտեղ ելույթ ունեցան բազմաթիվ կատարողներ ։ Փառատոնն անցկացվել է անձեռնմխելի բնության տարածքում, որի նպատակն էր խրախուսել մարդկանց պահպանել շրջակա միջավայրը, զարգացնել զբոսաշրջությունը և խթանել անհայտ նվագախմբերը։ Բացի երաժշտական ​​մասից, փառատոնի այցելուները կարող էին վայելել հեծանվային էքսկուրսիաներ, ժայռամագլցում, թեյնիկներ պատրաստելը, ինչպես նաև բազմաթիվ այլ խաղեր ։
Քարոզգիրք (2181)
Քարոզգիրք (2181), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2181 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 14x10,5 չափս։ Ձեռագիրը կազմված է 131 թերթից։ Ունի 23 տող։ Գրված է միասյուն, նոտրգիրով։ Կազմը` կաշեպատ տախտակ դրոշմազարդ։ Հիշատակարաններ՝ հետագայի 71ը (1758 թվական), կնիք՝ 46ր (Տեր Վարդան) ։
Ծանոթագրություններ
Կատեգորիա:Մատենադարանի ձեռագրեր
Զոզուլինո (գյուղ, Պուտիվիլի շրջան)
Զոզուլինո (Зозулине), գյուղ Ուկրաինայի Սումիի մարզի Պուտիվիլի շրջանում։
Յուրտովո (գյուղ, Տյոմկինսկի շրջան)
Յուրտովո (Юртово), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Զյոլդեն (Գերմանիա)
Զյոլդեն (Sölden), կոմունա Գերմանիայի Բադեն-Վյուրթեմբերգ երկրամասում։ Ենթարկվում է Ֆրայբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 1167 մարդ (ըստ 2010 թվականի դեկտեմբերի 31-ի) ։ Տարածքը կազմում է 3,80 կմ²։ Պաշտոնական կոդ՝ 08 3 15 107։ Քաղաքն բաժանված է 2 քաղաքյին համայնքների։
Խավարասերներ
Խավարասերներ կամ ուտիճներ, միջատների կարգ ոչ լրիվ կերպարանափոխությամբ։ Ուտիճի մարմինը հարթ է, ձվաձև, երկարությունը՝ 4 մմ-9, 5 սմ։ Ուտիճի բերանային օրգանները կրծող են, բեղիկները՝ բազմահատված։ Վերնաթևերը եղջերացած են, կաշեկերպ, ամուր։ Թաղանթային թևերը երբեմն կարճացած են կամ բացակայում են։ Ոտքերը վազող են՝ 5 հատվածանի թաթերով։ Հայտնի է ուտիճի մոտ 3000 տեսակ, հատկապես արևադարձային և մերձարևադարձային գոտիներում։
Հայաստանի տարածքում առկա է 5 ուտիճի տեսակ։ Ուտիճները ժիր են գիշերը, ցերեկը թաքնվում են քարերի, թափված տերևների տակ, հողի մակերևույթի ճեղքերում, կրծողների բներում։ Սնվում են կենդանական ու բուսական մնացորդներով։ Ձվադրում են հատուկ պատիճների մեջ, որոնք կպած են փորին։ Ուտիճի թրթուրը զարգանում է մի քանի ամսից մինչև 4 տարում։ Որոշ արևադարձային ուտիճներ կենդանածին են։ Մի շարք ուտիճներ ապրում են բնակարաններում՝ վնասելով մթերքը, կաշվե իրերը, բրդեղենը, գրքերը և այլն։ Ուտիճների մի քանի տեսակներ վարակիչ հիվանդությունների (օրինակ՝ դիզենտերիայի) տարածողներ են։ Հակաուտիճային միջոցներից է վարակված վայրերը միջատասպաններով փոշոտելը։
Կատեգորիա:Կենդանիներ այբբենական կարգով Կատեգորիա:Միջատներ
Լինկոլն շրջան (Արևմտյան Վիրջինիա)
Ծանոթագրություններ
Կատեգորիա:Արևմտյան Վիրջինիա նահանգի շրջաններ
Լույս (հրատարակչություն)
«Լույս», հրատարակչություն։
Պատմություն
Հիմնադրվել է 1955 թվականին Երևանում՝ Հայպետհրատի ուսումնամանկավարժական բաժնի հիման վրա՝ որպես ուսումնական գրականուրյուն հրատարակող մասնագիտացված հրատարակչություն։
Հրատարակել է հանրակրթական դպրոցների, բուհերի, տեխնիկումների և Սփյուռքի հայկական դպրոցների համար դասագրքեր, գիտահանրամատչելի, ուսումնաԼՈՒՅՍ «Լրոյ գիր», 1832–1850 թվականներին, Կոստանդնուպոլիս «Լումայ», 1896–1912 թվականներին, Թիֆլիս «Լույս» հրատարակչության տպագրած գրքերից 468 մեթոդական ու մանկական գրական, ինչպես նաև գեղարվեստական գրքեր ու բառարաններ։
Տարեկան միջին հաշվով լույս է ընծայել 200–250 անուն գիրք։
1994 թվականից վերակազմավորվել է փակ բաժնետիրական ընկերության։ «Լույս»-ի տնօրեններ են եղել Արմենակ Մալխասյանը, Երվանդ Մկրտչյանը, Վաչե Օհանյանը, Միքայել Մկրտչյանը, Մնացական Հայրապետյանը, Գրիգոր Բալասանյանը, Սոս Մովսիսյանը, Պերճ Ստեփանյանը, Հովհաննես Հարությունյանը (1995 թվականից)։
Կելեբերդյանսկի գյուղական խորհուրդ (Կրեմենչուգսկի շրջան)
2001 թվականի տվյալներով Կելեբերդյանսկի գյուղական խորհրդում բնակվում էր 451 մարդ։ Խորհրդում կա 1 բնակավայր։
Արտաքին հղումներ
Կատեգորիա:Ուկրաինայի բնակավայրեր
Սեփական կարծիք
«Սեփական կարծիք» («Собственное мнение»), խորհրդային գունավոր գեղարվեստական ֆիլմ, որը նկարահանել է ռեժիսոր Յուլի Կարասիկը 1977 թվականին «Մոսֆիլմ» կինոստուդիայում ։